《象田山赠石雨》
清代·黄宗会

杖头已拨千峰雾，入水拖泥何处去。岭头日落黄芦暗，老麂呼风毛欲竖。

岭底溪深泥正紫，中有幽人草茅住。长年袖钵垂手归，濯足溪头弄新句。

天寒路冻寂无人，头铿然掘枯芋。我来一笑调偶同，摩挲寒崖数烟树。

深夜孤镫倒牛箧，戛更病雁亦哀诉。雄峰大刹列相望，两宗法席纷旁午。

子独何为饿空谷，笑勘诸方多不顾。垂钩岂解钓狞龙，元赏时与古人遇。

作者简介：黄宗会（1618-1663）字泽望，号缩斋，又号藤龛，学者称石田先生。明末清初学者，经学家，余姚（现浙江省宁波余姚市）人。东林七君子黄尊素第三子。黄宗会与兄黄宗羲，黄宗炎并称“浙东三黄”，三人也是明清浙东学派的代表人物。黄宗会，明末崇祯年间的拔贡生，性格狷介，读书过目不忘，日必尽百页，有事则次日倍其常课。自经史四部外，释道二藏，未尝不一周也。诗文古澹而有根据。早年受业于兄长黄宗羲。明亡后，隐于浮屠，浪游名山，以疾终。